«Հայաստանի Հանրապետության եւ Բուլղարիայի Հանրապետության միջեւ աշխատանքային միգրացիայի կարգավորման մասին» համաձայնագիրը վավերացնելու մասին» օրենքի նախագիծ ը պատգամավորների քննարկմանն է ներկայացրել ՀՀ աշխատանքի եւ սոցիալական հարցերի նախարարի տեղակալ Արման Ուդումյանը: Ըստ նրա` փաստաթղթի վավերացումը կնպաստի երկու պետությունների միջեւ աշխատանքային միգրացիայի արդյունավետ կարգավորմանը եւ աշխատանքային միգրանտների իրավունքների ու շահերի պաշտպանությանը: Փոխնախարարը նշել է, որ փաստաթուղթը նաեւ սահմանում է աշխատանքային պայմանագիր կնքած աշխատողների կատեգորիաների շրջանակը, ովքեր իրավունք ունեն առանց աշխատանքի թույլտվության իրականացնելու աշխատանքային գործունեություն՝ ընդունող կողմի տարածքում կացության անհրաժեշտ թույլտվության առկայության դեպքում: